ຍັງບໍ່ມີຂໍ້ມູນໃດໆ ກ່ຽວກັບ ທ່ານສົມບັດ ສົມພອນ ຈົນເຖິງດຽວນີ້
ພັນ​ລະ​ຍາ​ຂອງ​ທ່ານ​ສົມບັດ ເວົ້າວ່າ ຕົນ​ຍັງບໍ່​ໄດ້​ຮັບຂ່າວຫຍັງ​ເລີຍ ຈາກທາງການລາວ​ ກ່ຽວກັບ​ສາມີ​ ທີ່ຫາຍສາບສູນ​ໄປ ໄດ້ເກືອບ 3 ອາທິ​ດ​ແລ້ວ.
ພັນລະຍາຂອງທ່ານສົມບັດ ສົມພອນ ຢືນຢັນວ່າ ນາງຍັງບໍ່ໄດ້ຮັບຂໍ້ມູນຫຍັງເລີຍ ຈາກທາງການລາວ ເຖິງແມ່ນວ່າສາມີຂອງທ່ານນາງ wfhຖືກລັກພາຕົວໄປ ຈາກປ້ອມຕໍາຫຼວດ ໄດ້ເກືອບ 3 ອາທິດແລ້ວກໍຕາມ ທ່ານນາງ Ng Shui Meng ພັນລະຍາຊາວສິງຄະໂປຂອງ ທ່ານສົມບັດ ສົມພອນ ນັກພັດທະນາທາງສັງຄົມເພື່ອຄົນທຸກ ໃນລາວ ຊຶ່ງໄດ້ຮັບລາງວັນ Magsaysay ໃນຖານະນັກພັດ ທະນາທາງສັງຄົມທີ່ດີເດັ່ນຂອງທະວີບເອເຊຍເມື່ອ ປີ 2005 ທີ່ຜ່ານມານັ້ນ ໄດ້ໃຫ້ການຢືນຢັນຕໍ່ບັນດາສື່ມວນຊົນຕ່າງປະ ເທດວ່າ ນັບຕັ້ງແຕ່ທີ່ທ່ານສົມບັດໄດ້ຖືກລັກພາຕົວໄປໃນຕອນ ແລງຂອງວັນທີ 15 ທັນວາປີກາຍນີ້ ທ່ານນາງກໍໄດ້ຍື່ນຈົດໝາຍ ຮ້ອງຮຽນເຖິງທາງການລາວ ເພື່ອຂໍໃຫ້ສືບຫາ ຜູ້ເປັນສາມີຂອງ ທ່ານນາງ ແຕ່ວ່າຈົນເຖິງເວລານີ້ ກໍໄດ້ຜ່ານໄປເກືອບ 3 ອາທິດ ແລ້ວ ທ່ານນາງຍັງບໍ່ໄດ້ຮັບຂໍ້ມູນຫຼືການຕອບສະໜອງຈາກທາງ ການລາວແຕ່ຢ່າງໃດ ດັ່ງທີ່ທ່ານນາງໄດ້ກ່າວວ່າ: ທ່ານນາງ Ng Shui Meng ບອກວ່າ ທ່ານນາງໄດ້ຍື່ນໜັງສືຮ້ອງຮຽນເຖິງທາງການຕໍາ ຫຼວດລາວໃນເຂດນະຄອນວຽງຈັນໃນວັນທີ 17 ທັນວາ ແລະກໍຕໍ່ເນື່ອງດ້ວຍການຍື່ນໜັງ ສືຮ້ອງຮຽນເຖິງທ່ານທອງບັນ ແສງອາພອນ ລັດຖະມົນຕີວ່າ ການກະຊວງປ້ອງກັນຄວາມ ສະຫງົບພາຍໃນຂອງລາວ ໃນວັນທີ 18 ທັນວາ ຫາກແຕ່ນັບຈາກນັ້ນເປັນຕົ້ນມາ ກໍຍັງບໍ່ ໄດ້ຮັບຂໍ້ມູນຫຼືຄວາມຄືບໜ້າແນວໃດຈາກທາງການລາວ ກ່ອນໜ້ານີ້ ກຸ່ມອົງການສິດທິມະນຸດສາກົນໃນປະເທດໄທ ໃຊ້ຊື່ວ່າ ຄະນະທໍາງານໃນໄທ ຕໍ່ກໍລະນີການຫາຍຕົວໄປຂອງທ່ານ ສົມບັດ ນັ້ນກໍໄດ້ພາກັນເດີນທາງໄປ ຍື່ນໜັງສືຕໍ່ທາງ ການສະຖານທູດລາວປະຈໍາບາງກອກໃນຕອນເຊົ້າຂອງວັນທີ 25 ທັນວາ ເພື່ອເປັນການ ສະແດງອອກເຖິງຄວາມເປັນຫ່ວງເປັນໃຍຕໍ່ການຫາຍຕົວໄປ ຂອງທ່ານສົມບັດ ພ້ອມທັງ ໄດ້ຮຽກຮ້ອງໃຫ້ທາງການລາວເລັ່ງດໍາເນີນການສືບສວນຫາຄວາມຈິງຕໍ່ກໍລະນີດັ່ງກ່າວ ຢ່າງຈິງຈັງ ເພື່ອຈະໃຫ້ການຊ່ວຍເຫຼືອທ່ານ ສົມບັດຢ່າງຮີບດ່ວນທີ່ສຸດນັ້ນເອງ ທ່ານນາງ ເປຣມຣຶດີ ດາວເຣືອງ ຜູ້ປະສານງານເພື່ອການປຸກລະດົມໃຫ້ບັນດາອົງການ ສິດທິມະນຸດແລະອົງການພັດທະນາຕ່າງໆທັງໃນອາຊ່ຽນ ແລະ ລະດັບສາກົນ ເພື່ອການ ຮ່ວມມືກັນເຂົ້າໃນການຊອກຫາຄວາມຈິງກ່ຽວກັບການຫາຍຕົວໄປຂອງທ່ານ ສົມບັດ ກໍ ໄດ້ຢືນຢັນວ່າການເຄື່ອນໄຫວດັ່ງກ່າວ ຖືເປັນມາດຕະການສ່ວນນຶ່ງ ທີ່ບັນດາອົງການສາ ກົນຈະໄດ້ຮ່ວມມືກັນດໍາເນີນການຕໍ່ໄປ ຢ່າງຕັ້ງໜ້າ ຊຶ່ງກໍຄື ການເພີ່ມມາດຕະການກົດ ດັນຕໍ່ລັດຖະບານລາວໃຫ້ຫຼາຍຂຶ້ນ ຢ່າງບໍ່ຢຸດຍັ້ງຈົນກວ່າ ຈະຮູ້ຄວາມຈິງກ່ຽວກັບການ ຫາຍຕົວໄປ ຫຼືວ່າໄດ້ໃຫ້ການ ຊ່ວຍເຫຼືອທ່ານສົມບັດຈົນປອດໄພແລ້ວ ທັງນີ້ໂດຍນອກຈາກມາດຕະການທີ່ໄດ້ດໍາເນີນການມາແລ້ວ ກໍຄືການຈັດສົ່ງໜັງສື ຮຽກຮ້ອງໄປເຖິງລັດຖະບານລາວ ເພື່ອ ໃຫ້ເລັ່ງສືບສວນຫາຄວາມຈິງກ່ຽວກັບກໍລະນີດັ່ງກ່າວນີ້ ເພື່ອ ວ່າ ຈະໄດ້ໃຫ້ການຊ່ວຍເຫຼືອແກ່ທ່ານສົມບັດ ໄດ້ຢ່າງທ່ວງ ທັນແລ້ວ ກໍຍັງໄດ້ຍົກລະດັບການຮຽກຮ້ອງໄປເຖິງບັນດາຜູ້ ນໍາຂອງກຸ່ມອາຊ່ຽນ ອົງການສະ ຫະປະຊາດ ແລະບັນດາລັດ ຖະສະພາຂອງນານາຊາດ ເພື່ອຂໍໃຫ້ຮ່ວມມືກັນເຂົ້າ ໃນການ ກົດດັນລັດຖະບານລາວຈາກທຸກທິດທຸກທາງດ້ວຍ ຊຶ່ງໃນ ຕະຫຼອດອາທິດທີ່ ຜ່ານມານີ້ ກໍປາກົດວ່າໄດ້ຮັບການຕອບສະໜອງເປັນຢ່າງດີ ເຊັ່ນໂຄງ ການປັນຍາຊົນສາທາລະນະແຫ່ງເອເຊຍ ອົງການພາກສ່ວນປະຊາຊົນໄທ 61 ອົງການ ກຸ່ມປະຊາຄົມຂອງລັດຖະບານຕ່າງໆໃນທົ່ວໂລກ ກະຊວງການຕ່າງປະເທດສະຫະລັດ ອະເມລິກາ ສະຫະພາບຢູ່ໂຣບ ສໍານັກງານຂ້າຫຼວງໃຫຍ່ເພື່ອສິດທິມະນຸດ ແຫ່ງສະຫະ ປະຊາຊາດ ອົງການນັກກິດຈະກໍາທາງສັງຄົມນານາຊາດ 55 ອົງ ການ ແລະອົງການສິດ ທິມະນຸດສາກົນນັ້ນຕ່າງກໍໄດ້ສົ່ງຈົດໝາຍຮຽກຮ້ອງຕໍ່ກໍລະນີດັ່ງກ່າວນີ້ ເຖິງນາຍົກລັດຖະ ມົນຕີລາວຢ່າງຕໍ່ເນື່ອງ ທ່ານສົມບັດ ສົມພອນ ໄດ້ຖືກກຸ່ມຄົນບໍ່ຮູ້ວ່າຝ່າຍໃດ ຄວບຄຸມຕົວໄປຈາກປ້ອມຕໍາຫຼວດ ແຫ່ງນຶ່ງຢູ່ທາງໄປທ່າເດື່ອໃນເຂດນະຄອນວຽງຈັນນັບຕັ້ງແຕ່ຕອນ ແລງຂອງວັນທີ່ 15 ທັນວາເປັນຕົ້ນມາ ຊຶ່ງຈາກການກວດສອບພາບທີ່ບັນທຶກ ໄວ້ໂດຍກ້ອງວົງຈອນປິດຂອງ ທາງການລາວເອງ ກໍພົບວ່າຜູ້ທີ່ສັ່ງໃຫ້ທ່ານສົມບັດຕ້ອງຢຸດຈອດລົດຍົນສ່ວນຕົວ ແລະລົງ ຈາກລົດ ແລ້ວຍ່າງໄປທີ່ປ້ອມຕໍາຫຼວດ ດັ່ງກ່າວກໍຄືເຈົ້າໜ້າ ທີ່ຕໍາຫຼວດລາວນັ້ນເອງ ໃນ ຂະນະທີ່ທາງການລາວກໍໄດ້ອອກ ຖະແຫຼງການໂດຍລະບຸພຽງວ່າເປັນບັນຫາຄວາມຂັດ ແຍ້ງສ່ວນບຸກຄົນເທົ່ານັ້ນແລະ ຈົນເຖິງຂະນະນີ້ກໍຍັງບໍ່ຊາດສາເຫດຂອງການລັກພາຕົວ ທັງຍັງບໍ່ຮູ້ສະຖານທີ່ທີ່ໃຊ້ກັກຂັງ ແລະບໍ່ຮູ້ຊະຕາກໍາຂອງທ່ານສົມບັດອີກດ້ວຍ